Kerry: SHBA dhe partnerët po shqyrtojnë disa propozime për Sirinë
Sekretari amerikan i Shtetit John Kerry i dha fund të hënën një vizite 20-orëshe në Gjenevë, ku u diskutua për armëpushimin në Siri
Zoti Kerry tha se është përparësi që t’i jepet fund dhunës në Aleppo. Shumica e viktimave janë civilë. Në qendër të sulmeve po ashtu kanë qenë spitalet dhe qendrat mjekësore. Javën e kaluar, një sulm vdekjeprurës me bombë në një spital të mbështetur nga Organizata Mjekët pa Kufij shkaktoi protesta. Por megjithatë, sulmet ajrore kanë vazhduar pa pushim thotë ky banor. Duke folur përkrah me homologun e tij jordanez të dielën, Sekretari i Shtetit John Kerry i bëri thirrje Rusisë të ndihmojë për vendosjen e qetësisë: Zyrtarët e qeverisë së presidentit Assad thonë se ata i drejtojnë sulmet ndaj terroristëve të Frontit al-Nusra, të cilët kanë kryer sulme me raketa dhe artileri ndaj rajoneve nën kontrollin e qeverisë. Zyrtarët amerikanë i kanë hedhur poshtë këtë thënie si të pavërteta, duke shtuar se sulmet kryesisht kanë vënë në shënjesëtr civilë të pafajshëm dhe grupe të moderuara, duke shkelur armëpushimin. Dje Papa Françesku i bëri thirrje palëve në konflikt që t’i kthehen dialogut, si rruga e vetme drejt paqes tha Papa. Përpjekjet më të fundit të paqes janë duke u minuar nga mungesa në takimin e Gjenevës e Ministrit të Jashtë rus Sergei Lavrov.